Blaze7451/Wiki-th-20250601 huggingface dataset:
อำเภอลำทับ

ลำทับ เป็นอำเภอหนึ่งในจังหวัดกระบี่ 

**ที่ตั้งและอาณาเขต**
อำเภอลำทับมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอเขาพนม และอำเภอทุ่งใหญ่ (จังหวัดนครศรีธรรมราช)- ทิศตะวันออก ติดต่อกับอำเภอบางขัน (จังหวัดนครศรีธรรมราช)- ทิศใต้ ติดต่อกับอำเภอบางขัน (จังหวัดนครศรีธรรมราช) อำเภอวังวิเศษ (จังหวัดตรัง) และอำเภอคลองท่อม- ทิศตะวันตก ติดต่อกับอำเภอคลองท่อม

**ประวัติ**
ลำทับ เดิมเป็นหมู่บ้านในตำบลลำทับ กิ่งอำเภอท่ายาง (อำเภอทุ่งใหญ่) อำเภอทุ่งสง จังหวัดนครศรีธรรมราช และในปี พ.ศ. 2480 ทางราชการได้โอนพื้นที่ตำบลลำทับ มาขึ้นการปกครองกับทางอำเภอคลองท่อม จังหวัดกระบี่ ต่อมาประชาชนจากหลายท้องที่มาประกอบอาชีพ ชุมชนเริ่มขยายตัว เจริญเติบโต จึงแยกพื้นที่ 4 หมู่บ้านของตำบลลำทับ ตั้งขึ้นเป็นตำบลดินอุดม ในปี พ.ศ. 2523  ปี พ.ศ. 2527 ทางราชการได้ประกาศแยกท้องที่ฝั่งเหนือของอำเภอคลองท่อมออกเป็น กิ่งอำเภอลำทับ พื้นที่การปกครอง 2 ตำบล ได้แก่ ตำบลลำทับ ตำบลดินอุดม ในปีเดียวกันเขตตำบลพรุดินนา ของอำเภอคลองท่อม ได้แจ้งแก่ทางราชการว่าประชาชน 2 หมู่บ้านในตำบลพรุดินนา ได้แก่ หมู่ 2 บ้านเกาะไทร, หมู่ 7 บ้านบางบอนใต้ ไปติดต่อราชการที่กิ่งอำเภอลำทับ สะดวกกว่าอำเภอคลองท่อม ทางราชการจึงได้โอนท้องที 2 หมู่บ้านดังกล่าว เข้ามาสมทบในการปกครองของทางกิ่งอำเภอ
โดยชื่อ "ลำทับ" หมายถึง ทับหรือกระท่อมที่พักชั่วคราวของผู้บุกเบิกครั้งแรก ซึ่งตั้งอยู่ริมฝั่งแม่น้ำ ในอดีตลำทับอุดมไปด้วยช้างป่า เจ้าพระยานครน้อยแห่งนครศรีธรรมราชเคยส่งคนออกมาตั้งเพนียดคล้องช้างที่เขตตำบลลำทับ และส่งช้างขายไปต่างประเทศ โดยลงเรือที่เกาะลิบง เขตเมืองตรัง ส่วนเส้นทางค้าช้าง เลี้ยงช้าง และส่งช้างไปขาย เรียกกันว่า "เส้นทางพระยานครค้าช้าง" ในสมัยรัชกาลปัจจุบัน พ.ศ. 2501 มีการพบช้างเผือกเชือกแรกที่คล้องได้จากบ้านหนองเต่า ตำบลลำทับ (ปัจจุบันคือบ้านป่างาม ตำบลดินอุดม) ต่อมาได้ถวายนามช้างเผือกเชือกนี้ว่า "พระเศวตอดุลยเดชพาหน ภูมิพลนวนาถบารมี ทุติยเศวตกรีกมุทพรรโณภาสฯ"
ในปี พ.ศ. 2532 ได้แยก 5 หมู่บ้านในตำบลลำทับตั้งเป็น ตำบลทุ่งไทรทอง แต่ไม่สามารถยกฐานะเป็นอำเภอได้ เนื่องจากเงื่อนไขการตั้งอำเภอต้องมีพื้นที่ไม่น้อยกว่า 4 ตำบล ในปี พ.ศ. 2535 จึงแยกพื้นที่หมู่ 3 บ้านดินแดง ของตำบลดินอุดม รวมกับพื้นที่อีก 4 หมู่บ้านใกล้เคียงตั้งเป็น ตำบลดินแดง หลังจากนั้น 2 ปีจึงได้ยกฐานะเป็นอำเภอเมื่อวันที่ 3 พฤศจิกายน พ.ศ. 2536 เป็นอำเภอลำดับที่ 7 ของจังหวัดกระบี่

**การแบ่งเขตการปกครอง**

**การปกครองส่วนภูมิภาค**
อำเภอลำทับแบ่งเขตการปกครองออกเป็น 4 ตำบล 28 หมู่บ้าน ได้แก่

**การปกครองส่วนท้องถิ่น**
ท้องที่อำเภอลำทับประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลลำทับ ครอบคลุมพื้นที่ตำบลลำทับ (เฉพาะหมู่ที่ 5 และบางส่วนของหมู่ที่ 1–3, 10) และตำบลทุ่งไทรทอง (เฉพาะบางส่วนของหมู่ที่ 3)- องค์การบริหารส่วนตำบลลำทับ ครอบคลุมพื้นที่ตำบลลำทับ (ยกเว้นหมู่ที่ 5 และบางส่วนของหมู่ที่ 1–3, 10)- องค์การบริหารส่วนตำบลดินอุดม ครอบคลุมพื้นที่ตำบลดินอุดมทั้งตำบล- องค์การบริหารส่วนตำบลทุ่งไทรทอง ครอบคลุมพื้นที่ตำบลทุ่งไทรทอง (ยกเว้นบางส่วนของหมู่ที่ 3)- องค์การบริหารส่วนตำบลดินแดง ครอบคลุมพื้นที่ตำบลดินแดงทั้งตำบล

**สถานที่ท่องเที่ยว**
 เขตรักษาพันธุ์สัตว์ป่าเขาประ-บางคราม- หนองจูด- บ้านไร่ตะวันหวาน- ทับไม้เหลี่ยม

**อ้างอิง**
ลำทับ
แอนดรอยด์

หุ่นแอนดรอยด์รูปร่างผู้หญิงในชื่อว่า แอกทรอยด์ DER ผลิตจากประเทศญี่ปุ่น
แอนดรอยด์ (android) คือ หุ่นยนต์ที่สร้างขึ้นมาเลียนแบบมนุษย์ โดยปกติแล้วทั้งทางด้านกายภาพและพฤติกรรม
คำนี้ผันมาจากคำกรีก andros หมายถึง "มนุษย์, เพศชาย" และปัจจัยเสริมท้าย -eides ซึ่งเคยมีความหมายว่า "ในสปีชีส์ของ, เหมือนกับ" (จากคำว่า eidos หมายถึง "สปีชีส์" หรือ รูปแแบบ (form)). แม้ว่าแอนดรอยด์จะถูกใช้เรียกครอบคลุมไปถึงหุ่นยนต์ที่สร้างเลียนแบบมนุษย์ทั้งเพศชาย และเพศหญิง แต่ก็มีผู้คิดคำว่า ไจนอยด์ (gynoid) ขึ้นมาเพื่อใช้เรียกหุ่นยนต์ที่มีรูปร่างเลียนแบบมนุษย์เพศหญิง 
คำว่า "ดรอยด์" ซึ่งหมายถึงหุ่นยนต์ในเรื่อง สตาร์ วอร์ส ก็ผันมาจากความหมายนี้.
จนถึงขณะนี้ แอนดรอยด์ยังคงมีอยู่แต่ในนิยายวิทยาศาสตร์ บ่อยครั้งในภาพยนตร์และโทรทัศน์.
อย่างไรก็ตาม หุ่นยนต์ฮิวแมนนอยด์ก็มีขึ้นบ้างแล้วในขณะนี้.
พจนานุกรมภาษาอังกฤษ Webster ฉบับปี 1913 ระบุว่า "Android" เป็นได้ทั้งคำนามและคำวิเศษณ์
โดยถ้าเป็นคำนาม หมายถึง "เครื่องจักรหรือเครื่องอัตโนมัติในรูปของมนุษย์" และถ้าเป็นคำวิเศษณ์ หมายถึง "คล้ายมนุษย์"

**ดูเพิ่ม**
 หุ่นยนต์ฮิวแมนนอยด์

**อ้างอิง**

**แหล่งข้อมูลอื่น**
  Android World date=2009-12-12 -  Android Science date=2005-08-22 -  Historical Android Projects date=2005-11-25  รวบรวมโครงการแอนดรอยด์ในประวัติศาสตร์
หมวดหมู่:บันเทิงคดีแนววิทยาศาสตร์
หมวดหมู่:หุ่นยนต์
สนามเสือป่า

สนามเสือป่า
สนามเสือป่า เป็นพื้นที่ที่อยู่ด้านทิศตะวันออกของลานพระบรมรูปทรงม้า ตรงข้ามกับสวนอัมพร ในเขตพระราชวังดุสิต เคยเป็นที่ตั้งของกองบัญชาการกองทัพไทย มีอาคารรับรองพระราชวังดุสิต สำนักพระราชวัง (สโมสรเสือป่า) มูลนิธิชัยพัฒนา และอีกหลายหน่วยงาน  มีพื้นที่ว่างใช้จัดกิจกรรมงานออกร้านแสดงสินค้า เช่น งานกาชาด บางครั้งใช้จัดแสดงดนตรี เช่น บางกอกแจ๊สเฟสติวัล
พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้ใช้พื้นที่บริเวณนี้หัดแถวยุทธวิธี ซ้ายหัน ขวาหัน หมอบคลาน เคลื่อนที่ ฝึกซ้อมสมาชิกกองเสือป่า บริเวณนี้จึงได้ชื่อว่า "สนามเสือป่า"

**แหล่งข้อมูลอื่น**
หมวดหมู่:พระราชวังดุสิต
หมวดหมู่:กองเสือป่า
กินนร

ไฟล์:Bangkok Wat-Phra-Kaeo Kinnari.jpg|thumb|กินรีและกินนรที่วัดพระศรีรัตนศาสดารามในกรุงเทพมหานคร
กินนร หรือ กินรี เป็นสิ่งมีชีวิตนักดนตรีครึ่งมนุษย์ครึ่งนกในศาสนาฮินดูและศาสนาพุทธ ปรากฏเครื่องดนตรีโบราณของอินเดียที่เรียกว่ากินรีวีณา และปรากฏใน อาทิปรวะ ของมหาภารตะ และเชื่อว่าอาศัยอยู่บนหิมาลัย
ในเอกสารของศาสนาพุทธ ปรากฏทั้งในชาดกและสัทธรรมปุณฑรีกสูตร ในธรรมเนียมของเอเชียตะวันออกเฉียงใต้เชื่อว่ากินนรและกินรีอาศัยอยู่ในหิมพานต์ เป็นผู้เชี่ยวชาญด้านการร่ายรำ ดนตรี และกวี ส่วนในธรรมเนียมเอเชียตะวันออก นักวิชาการ เอ็ดเวิร์ด เอช. ชัฟเฟอร์ ระบุว่ากินนรมักสับสนกับการเวก ซึ่งเป็นสิ่งมีชีวิตครึ่งมนุษย์ครึ่งนกเช่นกัน แต่ไม่มีความเกี่ยวข้องใด ๆ กับกินนร

**ไทย**
ในวัฒนธรรมของไทยมักปรากฏการกล่าวถึงกินรีมากกว่ากินนร โดยกินรีได้รับมาจากตำนานของอินเดีย กินรีแบบไทยมีลักษณะสวมเครื่องแต่งกายแบบเทวดาไทย ช่วงล่างคล้ายนก และสามารถบินไปมาระหว่างโลกมนุษย์และหิมพานต์ได้ กินรีที่เป็นรูปแบบนิยมที่สุดของไทยคือรูปปั้นกินรีทองที่วัดพระศรีรัตนศาสดารามในกรุงเทพมหานคร
มโนราเป็นกินรีตนที่เป็นที่รู้จักมากของไทย เป็นตัวละครจากปัญญาสชาดก เขียนราว ค.ศ. 1450–1470

**พม่า**
ไฟล์:Flag of Kayah State.svg|thumb|right|กินนรบนธงของรัฐกะยา
กินนรในพม่าเรียกว่า เกนนะยา (ကိန္နရာ, ) ส่วนกินรีเรียกว่า เกนนะยี (ကိန္နရီ ) ในภาษาไทใหญ่คือ กิ่งนะหร่า (ၵိင်ႇၼရႃႇ, ) กับ กิ่งนะหรี่ (ၵိင်ႇၼရီႇ, ) ตามลำดับ ธรรมเนียมพุทธแบบพม่าเชื่อว่าในบรรดา 136 อดีตชาติของพระพุทธเจ้า มี 4 ชาติที่เคยประสูติเป็นกินนร
ในวัฒนธรรมร่วมสมัยของพม่าปรากฏรางวัลเมียนมาร์อะคาเดมีเป็นรูปปั้นของกินนร คู่กินนรกับกินรีถือกันว่าเป็นสัญลักษณ์ของชาวกะยา

**กัมพูชา**
ในกัมพูชาเรียกกินนรในภาษาเขมรว่า kenar (កិន្នរ, កិន្នរា; IPA หรือ IPA) ส่วนกินรีคือ kinnari (កិន្នរី; IPA) ซึ่งปรากฏในวรรณกรรมของเขมรมากกว่ากินนร ถือกันว่าเป็นสัญลักษณ์ของความงามและการร่ายรำ

**อินโดนีเซีย**
ปรากฏประติมากรรมกินนรคู่กินรีที่บุโรพุทโธและปรัมบานัน ในรูปของนกที่มีศีรษะเป็นมนุษย์ มักปรากฏอยู่ปกป้องต้นกาลปาตารูหรือแม้แต่ไหสมบัติ นอกจากนี้ที่บุโรพุทโธยังปรากฏกินรีในชาดก มโนราห์

**อ้างอิง**
หมวดหมู่:สัตว์ในวรรณคดีไทย
หมวดหมู่:เทวดาในศาสนาพุทธ
หมวดหมู่:วัฒนธรรมพม่า
หมวดหมู่:วัฒนธรรมกัมพูชา
ไข่เจียว

ไฟล์:Baked Moroccan Omelette with Haloumi, Tomatoes and Capsicums.jpg|250px|thumb|right|ไข่เจียวโมร็อกโกใส่ชีสฮัลลูมี มะเขือเทศ และพริกขี้หนู
ไข่เจียว เป็นอาหารทอดจากไข่ที่ทำได้ง่าย นิยมใช้ไข่ไก่หรือไข่เป็ด นำไข่มากะเทาะเปลือก ตีไข่ขาวและไข่แดงให้เข้าเป็นเนื้อเดียวกัน แล้วเติมเครื่องปรุงรสคือ น้ำปลา ซอสหอยนางรม นม หรือ น้ำมะนาว ด้วย จากนั้นตั้งกระทะบนเตา และใส่น้ำมันหมูหรือน้ำมันพืช พอร้อน ก็นำลงทอด จนสุกจะได้แผ่นไข่สีเหลืองรับประทานได้ หากนํ้ามันมากจนไข่ที่เจียวฟู เรียกว่า ไข่ฟู หากนำไข่เจียวใส่ลงไปในน้ำซุป เรียกว่า ไข่น้ำ
ไข่เจียวหนึ่งฟองให้พลังงานประมาณ 90 กิโลแคลอรี

**ไข่เจียวแบบต่าง ๆ**
ก่อนนำไข่ไปทอด สามารถใส่อาหารอื่นลงไปผสมเนื้อไข่ เช่น- ผัก ที่นิยมกัน เช่น มะเขือเทศ ชะอม ถั่วฝักยาว หัวหอมใหญ่ ต้นหอม แครอท - เนื้อสัตว์ เช่น เนื้อหมู เนื้อไก่ เนื้อกุ้ง เป็นต้น​ ก็จะเรียกกันว่า ไข่เจียวหมูสับ เป็นไปตามลักษณะเนื้อที่ถูกสับลงในไข่ หรืออีกอย่างคือ ไข่เจียวแหนม ต้องใส่แหนม- น้ำตาล จะปรุงแบบไข่เจียวทั่วไป แต่เพิ่มความหวานโดยใส่น้ำตาลทราย แต่ต้องระวังขณะเจียว เพราะจะไหม้ได้ง่าย

**อ้างอิง**

**แหล่งข้อมูลอื่น**
 ไข่เจียว
หมวดหมู่:อาหารจากไข่
หมวดหมู่:อาหารโบราณ
หมวดหมู่:อาหารผัดหรือทอด
หมวดหมู่:ประเภทของอาหาร
เทศบาลตำบลตลาดไชยา

ตลาดไชยา เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ตำบลตลาดไชยาทั้งตำบลรวมทั้งพื้นที่บางส่วนของหมู่ที่ 1, 4–5 ของตำบลเลม็ด ในอำเภอไชยา จังหวัดสุราษฎร์ธานี เดิมมีฐานะเป็นสุขาภิบาลตลาดไชยาที่จัดตั้งขึ้นเมื่อปี พ.ศ. 2499 ต่อมาได้มีพระราชกฤษฎีกาขยายเขตสุขาภิบาลให้มีเนื้อที่เพิ่ม 4.12 ตารางกิโลเมตร โดยมีพื้นที่ไปถึงฝั่งตะวันออกของคลองท่าโพธิ์ของเขตตำบลเลม็ด ในปี พ.ศ. 2502
สุขาภิบาลตลาดไชยาได้ยกฐานะเป็นเทศบาลตำบลในปี พ.ศ. 2542 ต่อมาปี พ.ศ. 2546 กระทรวงมหาดไทยได้พิจารณาให้เขตองค์การบริหารส่วนตำบลตลาดไชยาที่มีประชากร 2,016 คน และ 387 ครัวเรือน ควบรวมพื้นที่เข้ากับเทศบาลตำบลตลาดไชยาในวันที่ 9 กรกฎาคม พ.ศ. 2547 เนื่องจากเขตองค์การบริหารส่วนตำบลตลาดไชยามีเจตนารมณ์ในการรวมพื้นที่เข้ากับเขตเทศบาล 
โดยการควบรวมนี้ทำให้เทศบาลตำบลตลาดไชยา มีพื้นที่ครอบคลุมตำบลตลาดไชยาทั้งหมด และมีพื้นที่เพิ่มขึ้นอีกประมาณ 25.52 ตารางกิโลเมตร รวมแล้วเป็นพื้นที่ในเขตปกครองทั้งหมดของเทศบาลตำบลตลาดไชยาประมาณ 29.64 ตารางกิโลเมตร หรือประมาณ 18,525.1 ไร่ ปัจจุบันเทศบาลเป็นที่ตั้งศูนย์ราชการสำคัญหลายแห่ง ได้แก่ ศาลจังหวัดไชยา สำนักงานอัยการจังหวัดไชยา สถานีตำรวจภูธรไชยา ที่ว่าการอำเภอไชยา โรงพยาบาลไชยา และมีสถานีรถไฟไชยา เป็นสถานีชั้น 1 มีขบวนรถให้บริการทั้งหมด 18 ขบวน

**อ้างอิง**
ตลาดไชยา
หมวดหมู่:อำเภอไชยา
ช็อกโกแลต

ช็อกโกแลตเป็นผลิตภัณฑ์อาหาร ทำจากฝักโกโก้ มีในรูปต่าง ๆ ทั้ง ของเหลว, ของแข็ง หรือเป็นซอส ไปจนถึงเป็นสารให้รสชาติในอาหารอื่น ปรากฏว่ามีการบริโภคโกโก้หรือกากาโอมาตั้งแต่อารยธรรมโอลเม็ก (1,900–1,100 ปีก่อน ค.ศ.) และส่วนใหญ่ของประชากรมีโซอเมริกาโบราณ รวมถึงมายาและแอซเท็กซึ่งบริโภคในรูปของเครื่องดื่มโกโก้
เมล็ดของต้นโกโก้มีรสขมและจะต้องผ่านกระบวนการหมักก่อนเพื่อให้เกิดรส หลังหมักเสร็จแล้ว จะนำเมล็ดโกโก้ไปตากแห้ง ทำความสะอาด และนำไปให้ความร้อน โกโก้ที่ผ่านกระบวนการแล้วนำไปหลอมจะเรียกว่าช็อกโกแลตลิเกอร์ ซึ่งสามารถทำให้แข็งตัว ขึ้นรูป หรือเข้ากระบวนการอื่น ๆ ให้เป็นโกโก้ซอลิดและเนยโกโก้ ช็อกโกแลตบิตเทอร์หรือเบกคิงช็อกโกแลตประกอบด้วยโกโก้ซอลิดกับเนยโกโก้ โดยไม่เติมน้ำตาลเพิ่ม เบกคิงคาเคาที่นำไปป่นเป็นผงจะมีไฟเบอร์มากกว่าเนยโกโก้ และสามารถนำมาเข้ากระบวนการกับอัลคาไลเพื่อผลิตโกโก้ดัตช์ ช็อกโกแลตส่วนใหญ่ที่บริโภคในปัจจุบันอยู่ในรูปของช็อกโกแลตหวานซึ่งอาจผสมน้ำมันปาล์มและน้ำตาล, ช็อกโกแลตนมซึ่งคือช็อกโกแลตหวานผสมนมผงหรือนมข้น และไวต์ช็อกโกแลตซึ่งไม่ผสมโกโก้ซอลิด

**อ้างอิง**
หมวดหมู่:ผลิตภัณฑ์อาหาร
สารอาหาร

วงจรของสารอาหารในมหาสมุทร
สารอาหาร เป็น สารเคมีที่ สิ่งมีชีวิต ต้องการเพื่อการดำรงชีพ และ เติบโต หรือ เป็น สารที่ที่ใช้ในกระบวนการสร้างและสลาย โดยที่สิ่งมีชีวิตนั้นจะรับสารอาหารจากสิ่งแวดล้อมของมัน
การนำเข้า สารอาหาร นั้นต่างกันกับสิ่งมีชีวิตชนิดต่าง ๆ กัน สัตว์ และ โพรทิสต์ จะนำเข้าสารอาหารโดยระบบการย่อยภายใน ส่วนพืชนั้นจะนำเข้าสารอาหารได้โดยตรงจากดิน ผ่านทางราก หรือนำเข้าสารอาหารจากบรรยากาศ

**ประเภทของสารอาหาร**
สารอาหาร แบ่งออกได้เป็นสองประเภท

**=สารอาหารประเภทให้พลังงาน=**
สารอาหารประเภทให้พลังงานประกอบด้วย โปรตีน คาร์โบไฮเดรต และ ไขมัน

**=สารอาหารประเภทไม่ให้พลังงาน=**
สารอาหารประเภทไม่ให้พลังงานประกอบด้วย วิตามิน เกลือแร่ และ น้ำ

**อ้างอิง**
หมวดหมู่:นิเวศวิทยา
วาเลนตีนา เตเรชโควา

วาเลนตีนา วลาดีมีรอฟนา เตเรชโควา (Валенти́на Влади́мировна Терешко́ва; 6 มีนาคม 2479  - ) นักบินอวกาศรัสเซียเกษียณอายุ นักบินอวกาศสตรีคนแรกของโลกขึ้นสู่วงโคจรกับยานอวกาศชื่อ "ยานวอสตอค 6" เมื่อปี พ.ศ. 2506
วาเลนตีนา เตเรชโควา เกิดที่บอลโชเยมัสเลนนีโคโว หมู่บ้านขนาดเล็กในแคว้นยาโรสลัฟล์ หลังจากจบการศึกษามัธยมปลายได้เข้าทำงานในโรงงานทำยางรถอยู่ระยะหนึ่งแลัวจึงเข้าศึกษาต่อด้านวิศวกรรม ต่อมาได้เข้าเป็นนักกระโดดร่มที่สโมสรการบินท้องถิ่นและกระโดดร่มเป็นครั้งแรกเมื่ออายุ 22 ปี เมื่อวันที่ 21 พฤษภาคม 2502 สองปีต่อมา ในปี พ.ศ. 2504 เธอได้รับการแต่งตั้งเป็นเลขาธิการสันนิบาตเยาวชนคอมมิวนิสต์และได้รับการยอมรับเข้าเป็นสมาชิกพรรคคอมมิวนิสต์แห่งสหภาพโซเวียต

**บทบาทในโปรแกรมอวกาศโซเวียต**
หลังจากการโคจรของยูริ กาการิน ความคิดที่จะให้มีนักบินอวกาศสตรีคนแรกของโลกได้เกิดขึ้นเพื่อสงครามโฆษณาชวนเชื่อระหว่างสองค่ายลัทธิ ในวันที่ 16 กุมภาพันธ์ พ.ศ. 2505 วาเลนตีนาก็ได้รับการคัดเลือกเป็นสตรีหนึ่งในห้าคนจากผู้สมัครสตรีมากกว่า 400 คน ส่วนหนึ่งมาจากความสามารถในการกระโดดร่ม รวมทั้งการมีอายุต่ำกว่า 30 ปีและมีน้ำหนักตัวน้อยกว่า 70 กิโลกรัมและที่สำคัญคือการมีพื้นเพจากชนชั้นกรรมาชีพและมีบิดาเป็นวีรชนเสียชีวิตในการต่อสู้กับพวกนาซี 
การฝึกเป็นนักบินอวกาศเป็นงานที่หนักมากสำหรับสตรี นอกจากการฝึกทั่วไปแล้วยังต้องฝึกหัดเป็นนักบินไอพ่นและต้องกระโดดร่มมากกว่า 120 ครั้ง (นักบินอวกาศรัสเซียเรียกว่า "คอสโมนอต" เนื่องจากต้องออกจากวงโคจรลงสู่ผิวดินบนบก ต่างจากนักบินอวกาศอเมริกัน "แอสโตรนอต" ที่ลงบนผิวมหาสมุทร)fall down on ocean

การขึ้นสู่วงโคจรของวาเลนตีนานับเป็นผลสำเร็จเป็นอย่างสูง เธอโคจรรอบโลก 48 รอบในเวลาเกือบ 3 วัน มากกว่าเวลาในอวกาศของนักบินอวกาศอเมริกันทุกคนรวมกันในช่วงนั้น นอกจากการเป็นสตรีคนแรกแล้ว วาเลนตีนายังเป็นนักบินพลเรือนคนแรกของโลกอีกด้วย แต่อย่างไรก็ดี แม้จะมีโครงการนักบินอวกาศสตรีต่อเนื่องมาอีกระยะหนึ่ง แต่กว่าจะมีนักบินสตรีคนที่ 2 ได้บินก็กินเวลาต่อมาอีกถึง 19 ปี เมื่อสหภาพโซเวียตส่ง "สเวตลานา ซาวิตสกายา" ขึ้นบินเนื่องจากแรงกดดันในความก้าวหน้าทางอวกาศของอเมริกาในโครงการกระสวยอวกาศ

**ชีวิตภายหลัง**
หลังการขึ้นบินครั้งนั้นแล้ว วาเลนตีนาได้กลับไปศึกษาต่อด้านวิศวกรรมอวกาศจากโรงเรียนนายเรืออากาศจูคอฟสกีถึงระดับปริญญาเอก รับรัฐการในกองทัพอากาศได้ยศถึงพลอากาศโท ได้เข้าสู่งานการเมือง ได้ดำรงตำแหน่งสำคัญถึงระดับกรรมการกลางของพรรคฯ เธอถูกนีคีตา ฮรุชชอฟเลขาธิการพรรคและนายกรัฐมนตรีจับคลุมถุงชนให้แต่งงานกับนักบินอวกาศด้วยกันและมีการจัดงานแต่งงานใหญ่โตที่พระราชวังเครมลิน ท่ามกลางแขกผู้มีเกียรติทั้งฝ่ายการเมืองและวงการอวกาศ หลังจากมีบุตรสาวด้วยกันหนึ่งคน (ต่อมาเป็นแพทย์หญิง) ทั้งสองก็หย่าขาดกัน วาเลนตีนาได้แต่งงานอีกครั้งหนึ่งกับนักวิทยาศาสตร์
วาเลนตีนา เตเรชโควา ได้ทำงานอยู่ในแวดวงรัฐบาล ได้รับตำแหน่งที่สูงหลายตำแหน่ง ได้รับเกียรติและการยกย่องมากมาย โดยเฉพาะการเป็นวีรสตรีแห่งสหภาพโซเวียต ได้เป็นผู้แทนประเทศในบทบาทของสตรีทั้งในระดับนานาชาติและที่สหประชาชาติ มีการตั้งชื่อหลุมอุกกาบาตบนดวงจันทร์โดยใช้ชื่อของเธอ หลังการล่มสลายของสหภาพโซเวียต แม้ชื่อเสียงและกิจกรรมจะจางลง แต่ผู้คนก็ยังระลึกถึงเธออยู่เสมอ ในวงการอวกาศและการบิน จะเป็นรองก็เพียงจากยูริ กาการินและอะเล็กเซย์ เลโอนอฟเท่านั้น ในปี พ.ศ. 2543 สมาคมสตรีแห่งปีนานาชาติได้ยกย่องเธอให้เป็น "สตรีแห่งศตวรรษ"

**แหล่งข้อมูลอื่น**
  บีบีซี: เทเรชโกวารับรางวัลสตรีแห่งศตวรรษ 
หมวดหมู่:นักบินอวกาศชาวโซเวียต
หมวดหมู่:บุคคลจากแคว้นยาโรสลัฟล์
หมวดหมู่:ภารกิจอวกาศในปี พ.ศ. 2506
หมวดหมู่:วีรชนแห่งสหภาพโซเวียต
โครงการวอสตอค

ยานวอสตอค
โครงการวอสตอค (Vostok Programme) “วอสตอค” แปลว่าตะวันออก เป็นโครงการส่งมนุษย์สู่อวกาศของสหภาพโซเวียตที่จะส่งนักบินขึ้นบินโคจรรอบโลกเป็นครั้งแรกของโลก
โครงการวอสตอคได้พัฒนาต่อมาจากโครงการดาวเทียมสอดแนมชื่อ “เซนิท” และปรับปรุงจรวดส่งยานจากแบบของขีปนาวุธข้ามทวีป (ICBM) เดิม ก่อนการออกข่าวเปิดเผยโครงการ ชื่อโครงการวอสตอคถูกจัดไว้ในชั้นความลับ
ชุดของโครงการยานวอสตอคประกอบด้วย การส่งสัตว์ขึ้นสู่อวกาศก่อนแล้วตามด้วยการบินทดสอบด้วยหุ่นมนุษย์ 5 โครงการ เพื่อให้แน่ใจว่ายานมีความเหมาะสมกับมนุษย์ ลำดับของการส่งยานอวกาศตามโครงการมีดังนี้- สปุตนิค 4 (โคราบล์-สปุตนิค 1) - 15 พฤษภาคม พ.ศ. 2503- สปุตนิค 5 (โคราบล์-สปุตนิค 2) - 19 สิงหาคม พ.ศ. 2503- สปุตนิค 6 (โคราบล์-สปุตนิค 3) - 1 ธันวาคม พ.ศ. 2503- สปุตนิค 9 (โคราบล์-สปุตนิค 4) - 9 มีนาคม พ.ศ. 2504- สปุตนิค 10 (โคราบล์-สปุตนิค 5) - 25 มีนาคม พ.ศ. 2504- วอสตอค 1 - 12 เมษายน พ.ศ. 2504 มนุษย์อวกาศคนแรกสู่วงโคจร- วอสตอค 2 - 6 สิงหาคม พ.ศ. 2504 โคจรเต็มวัน - วอสตอค 3 - 11 สิงหาคม พ.ศ. 2505 และ วอสตอค 4 - 12 สิงหาคม พ.ศ. 2505 โคจรคู่ครั้งแรก- วอสตอค 5 - 14 มิถุนายน พ.ศ. 2506 การโคจรเดี่ยวที่นานที่สุดในคริสต์ศตวรรษที่ 20- วอสตอค 6 - 16 มิถุนายน พ.ศ. 2506 วาเลนตินา เทเรชโกวา มนุษย์อวกาศสตรีคนแรกของโลกขึ้นสู่วงโคจร

มีการวางโครงการวอสตอคอีก 7 โครงการที่ได้วางแผนไว้เดิมกำหนดที่จะดำเนินไปถึงเดือนเมษายน พ.ศ. 2509 แต่ถูกยกเลิกและนำอุปกรณ์ต่างๆมาปรับใช้ใหม่ในโครงการวอสคุด ซึ่งเป็นแผนใหม่ที่กำหนดเฉพาะเพียงเพื่อการได้ชื่อว่าเป็นผู้บุกเบิก "ครั้งแรก" ของโซเวียต

**ดูเพิ่ม**
 ยานวอสตอค- จรวดวอสตอค- โครงการวอสคอด- Sergey Korolyov
ว
หมวดหมู่:โครงการอวกาศโซเวียต
หมวดหมู่:วิทยาศาสตร์ในคริสต์ทศวรรษ 1960
คนเชียร์แขก

คนเชียร์แขก คือบริกรประจำสถานบันเทิงยามราตรี หรือสถานอาบอบนวด ทำหน้าที่ในการให้คำแนะนำเกี่ยวกับสินค้าและบริการกับแขกที่เข้ามาใช้บริการ โดยเฉพาะแขกที่มีความไม่มั่นใจในบริการ หรือเพื่อแนะนำการส่งเสริมการขาย คนเชียร์แขกส่วนใหญ่มักเป็นเพศชาย

**สถานที่มักพบ**
 สถานบันเทิงยามราตรี- สถานบริการอาบอบนวด- สถานบริการนวดแผนโบราณ

**ดูเพิ่ม**
 บริกร- เด็กเชียร์เบียร์- การค้าประเวณี
หมวดหมู่:อาชีพ
หมวดหมู่:ธุรกิจสถานบันเทิง
เอโรเก

เอโรเก (erogē) เป็นคำภาษาญี่ปุ่นที่กร่อนมาจากคำว่า "เอโรจิกกุเกมุ" (erochikku gēmu) ซึ่งทับศัพท์จากภาษาอังกฤษว่า erotic game หมายถึง เกมวีดิทัศน์หรือเกมคอมพิวเตอร์ญี่ปุ่นที่ใช้ศิลปะแบบอนิเมะ มีเนื้อหาลามกอนาจาร และแสดงการร่วมประเวณี เพื่อเร้ากามารมณ์เป็นสำคัญ
เอโรเกนั้นแตกแขนงมาจากเกมบิโชโจะ (bishōjo game) หรือเกมสาวน้อย แต่ต่างกันที่ตัวละครในเอโรเกจะประกอบกิจกรรมทางเพศกันเสมอ
เอโรเกมักดำเนินเรื่องแบบนิยายเสมือนจริง (visual novel) กล่าวคือ ตัวละครมีปฏิสัมพันธ์กัน เพื่อนำไปสู่กามกิจ โดยมีตัวเลือก หรือที่เรียก "ธง" (flag) ให้ผู้เล่นเกมร่วมแสดงเป็นตัวละคร และแม้กระทั่งจะสมสู่กับตัวละครอื่น ๆ ก็ได้ด้วย เมื่อเล่นเกมชนะผู้เล่นก็จะได้รางวัลต่าง ๆ เป็นต้น
หมวดหมู่:ประเภทของวิดีโอเกม
หมวดหมู่:คำและวลีภาษาญี่ปุ่น
แผนที่ธรณีวิทยาประเทศไทย

แผนที่ธรณีวิทยาประเทศไทย
แผนที่ธรณีวิทยาประเทศไทย เป็นแผนที่ธรณีวิทยาครอบคลุมทุกพื้นที่ทั่วประเทศไทย จัดทำและปรับปรุงโดยกรมทรัพยากรธรณีตั้งแต่ในอดีตจนถึงปัจจุบัน ที่สังกัดอยู่กับกระทรวงทรัพยากรธรรมชาติและสิ่งแวดล้อม โดยแผนที่ที่นิยมคือ แผนที่ธรณีวิทยาประเทศไทย มาตราส่วน 1:50,000
ในปัจจุบันแผนที่มาตราส่วน 1:50,000 เป็นมาตราส่วนที่ละเอียดที่สุดที่จัดทำสำหรับแผนที่ธรณีวิทยา แต่ทว่าในกรุงเทพมหานครได้มีการวางแผนจัดทำแผนที่ มาตราส่วน 1:1000 ในปี พ.ศ. 2554

**ประวัติ**
ในช่วงที่วงการวิชาการด้านธรณีวิทยาในประเทศไทยยังไม่เป็นที่แพร่หลาย และนักธรณีวิทยาในประเทศไทยยังกำลังคนน้อยและไม่มีประสบการณ์ในการทำแผนที่ธรณีวิทยามากนัก เนื่องจากสาขาวิชาธรณีวิทยาในขณะนั้น จัดว่าเป็นสาขาวิชาขาดแคลนและที่ไม่เป็นที่รู้จักแพร่หลายในประเทศไทยเรา  กรมทรัพยากรธรณีจึงได้ว่าจ้างและได้รับการสนับสนุนจากชาวต่างชาติมาช่วยในการสำรวจและจัดทำแผนที่ธรณีวิทยา ซึ่งต่อมาแผนที่เหล่านั้นกลายเป็นมาตรฐานและแบบอย่างให้นักธรณีวิทยาของประเทศไทย และแผนที่ธรณีวิทยาประเทศไทยฉบับล่าสุดที่ได้รับการแก้ไข ปรับปรุง และตีพิมพ์ออกมาให้หน่วยงานราชการและประชาชนทั่วไปได้นำไปใช้ประโยชน์ 
แม้ว่าในขณะนี้กรมทรัพยากรธรณี กระทรวงทรัพยากรธรรมชาติและสิ่งแวดล้อม ได้พิมพ์เผยแพร่ แผนที่ธรณีวิทยาประเทศไทย มาตราส่วน 1:2,500,000 ออกมาแล้ว แต่หากพูดถึงแผนที่ธรณีวิทยาประเทศไทยในมาตราส่วนที่ใหญ่กว่านี้ ที่เป็นมาตราส่วนที่ได้รับความนิยมในการนำไปใช้มากที่สุด คือ มาตราส่วน 1:50,000 ซึ่งยังไม่ได้รับการสำรวจและจัดทำแผนที่ออกให้ครอบคลุมทั่วทุกระวางแผนที่

**รายการแผนที่**
รายการแผนที่ธรณีวิทยาประเทศไทย ได้แก่- แผนที่ธรณีวิทยาประเทศไทย มาตราส่วน 1:2,500,000- แผนที่ธรณีวิทยาประเทศไทย มาตราส่วน 1:1,000,000- แผนที่ธรณีวิทยาประเทศไทย มาตราส่วน 1:500,000- แผนที่ธรณีวิทยาประเทศไทย มาตราส่วน 1:250,000- แผนที่ธรณีวิทยาประเทศไทย มาตราส่วน 1:50,000

**การเข้าถึงข้อมูล**
แผนที่ธรณีวิทยาประเทศไทย มาตราส่วน 1:2,500,000 ขนาดเท่าจริง สามารถซื้อได้ที่ กรมทรัพยากรธรณี กระทรวงทรัพยากรธรรมชาติและสิ่งแวดล้อม ในราคาประมาณชุดละ 100 บาท

**อ้างอิง**
หมวดหมู่:ภูมิศาสตร์ไทย
อำเภอเหนือคลอง

เหนือคลอง เป็น 1 ใน 8 อำเภอของจังหวัดกระบี่ เดิมเป็นส่วนหนึ่งของอำเภอเมืองกระบี่กับอำเภอเกาะลันตา ต่อมาได้แยกพื้นที่ออกมาตั้งเป็นกิ่งอำเภอในวันที่ 1 เมษายน พ.ศ. 2535 และยกฐานะเป็นอำเภออย่างเป็นทางการในวันที่ 12 พฤศจิกายน พ.ศ. 2539 อำเภอนี้เป็นที่ตั้งของท่าอากาศยานนานาชาติกระบี่

**ที่ตั้งและอาณาเขต**
อำเภอเหนือคลองมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอเขาพนม- ทิศตะวันออก ติดต่อกับอำเภอคลองท่อม- ทิศใต้ ติดต่อกับอำเภอเกาะลันตา- ทิศตะวันตก ติดต่อกับอำเภอเมืองกระบี่

**ประวัติ**
เมื่อปี พ.ศ. 2534 กำนัน ผู้ใหญ่บ้าน และราษฎรฝั่งตะวันออกของอำเภอเมืองกระบี่ รวม 8 ตำบล ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต และความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทย จึงได้ประกาศเขตท้องที่อำเภอเมืองกระบี่แยกพื้นที่ตำบลห้วยยูง ตำบลปกาสัย ตำบลเกาะศรีบอยา ตำบลโคกยาง ตำบลคลองเขม้า ตำบลคลองขนาน ตำบลเหนือคลอง และตำบลตลิ่งชัน ของอำเภอเมืองกระบี่ ออกมาตั้งเป็น กิ่งอำเภอเหนือคลอง ตามประกาศกระทรวงมหาดไทยลงวันที่ 13 มีนาคม พ.ศ. 2535 โดยมีผลบังคับตั้งแต่วันที่ 1 เมษายน ปีเดียวกัน
และต่อมาได้มีพระราชกฤษฎีกายกฐานะขึ้นเป็น อำเภอเหนือคลอง ตามประกาศกระทรวงมหาดไทยลงวันที่ 12 พฤศจิกายน พ.ศ. 2539 โดยให้มีผลตั้งแต่วันที่ 20 พฤศจิกายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอเหนือคลองแบ่งเขตการปกครองออกเป็น 8 ตำบล 57 หมู่บ้าน ได้แก่

**การปกครองส่วนท้องถิ่น**
ท้องที่อำเภอเหนือคลองประกอบด้วยองค์กรปกครองส่วนท้องถิ่น 9 แห่ง ได้แก่- เทศบาลตำบลเหนือคลอง ครอบคลุมพื้นที่บางส่วนของตำบลเหนือคลอง- องค์การบริหารส่วนตำบลเหนือคลอง ครอบคลุมพื้นที่ตำบลเหนือคลอง (นอกเขตเทศบาลตำบลเหนือคลอง)- องค์การบริหารส่วนตำบลเกาะศรีบอยา ครอบคลุมพื้นที่ตำบลเกาะศรีบอยาทั้งตำบล- องค์การบริหารส่วนตำบลคลองขนาน ครอบคลุมพื้นที่ตำบลคลองขนานทั้งตำบล- องค์การบริหารส่วนตำบลคลองเขม้า ครอบคลุมพื้นที่ตำบลคลองเขม้าทั้งตำบล- องค์การบริหารส่วนตำบลโคกยาง ครอบคลุมพื้นที่ตำบลโคกยางทั้งตำบล- องค์การบริหารส่วนตำบลตลิ่งชัน ครอบคลุมพื้นที่ตำบลตลิ่งชันทั้งตำบล- องค์การบริหารส่วนตำบลปกาสัย ครอบคลุมพื้นที่ตำบลปกาสัยทั้งตำบล- องค์การบริหารส่วนตำบลห้วยยูง ครอบคลุมพื้นที่ตำบลห้วยยูงทั้งตำบล

**อ้างอิง**
หนืเอคลอง
ชัฟเฟิล!

ชัฟเฟิล! (Shuffle!) เป็นเอโรเกะ พัฒนาโดยนาเวล สำหรับเครื่องพีซีและเครื่องเพลย์สเตชัน 2 (โดยคาโดกาวะโชเท็น) ชัฟเฟิล! ถูกนำไปดัดแปลงเป็นภาพยนตร์การ์ตูนความยาว 24 ตอน ออกฉายทางสถานีโทรทัศน์ WOWOW ในประเทศญี่ปุ่น ตั้งแต่วันที่ 7 กรกฎาคม 2548 ถึง 5 มกราคม 2549
ชัฟเฟิลยังถูกดัดแปลงเป็นหนังสือการ์ตูนภายใต้ชื่อ เดย์ส อิน เดอะ บลูม (Days in the Bloom) ลงตีพิมพ์ทางนิตยสารคอมทิครายเดือน นอกจากนี้ยังถูกดัดแปลงเป็นนิยายอีกด้วย ความสำเร็จของชัฟเฟิลทำให้บริษัทนาเวลออกเกมภาคต่อมาถึงสองเกม ได้แก่ ทิค! แทค! และ เรียลลี? เรียลลี!

**เรื่องราว**
ริน ซึจิมิ เป็นเด็กมัธยมโรงเรียนเบอเบน่า และเป็นที่น่าสนใจของ อาสะกับคาเรฮะ รุ่นพี่ร.ร.เดียวกัน, คาเอเดะ เพื่อนที่อยู่บ้านเดียวกัน, เนริเนะ ลูกสาวของจอมมาร , พริมูล่า เด็กสาวลึกลับ , เชีย ลูกสาวของจอมเทพ ,มายูมิ เพื่อนร่วมชั้น 
วันหนึ่ง ริน  ต้องเลือกหญิงที่เขาชอบที่สุด เขาเลือก อาสะ แต่ปัญหาก็ยังไม่เสร็จสิ้น

**ตัวละคร**
ริน ซึจิมิ:พระเอกของเรื่อง มีสาวๆชอบกันเยอะ ชีวิตเขาวุ่นวายมาก 
คาเอเดะ:เพื่อนสมัยเด็กและที่พักอาศัยอยู่บ้านเดียวกันกับริน แอบชอบรินและไม่อยากทำให้รินเจ็บปวด ทำอาหารเก่ง
เชีย:ลูกสาวของจอมเทพ ชอบรินมาก เป็นเพื่อนสนิทของเนริเนะ ร่าเริงสดใส 
เนริเนะ:ลูกสาวของจอมมาร ชอบรินมากเช่นเดียวกับเชียเพื่อนสนิท มีนิสัยสุภาพ ทำอาหารไม่เก่ง
อาสะ:รุ่นพี่ของริน มีความเป็นผู้นำสูง เป็นเพื่อนสนิทของคาเรฮะ มีแม่ที่ขี้เป็นห่วงจนต้องไปสถานีตำรวจบ่อยๆ
คาเรฮะ:รุ่นพี่ของริน  ชอบยิ้มแย้มอารมณ์ดีตลอดเวลา เป็นเพื่อนสนิทของอาสะ
พริมูล่า:เด็กสาวลึกลับ เป็นมนุษย์ที่ถูกทำขึ้นมา ชอบแมวมากและมักอุ้มตุ๊กตาแมวไปไหนต่อไหนเสมอ แต่ก่อนเป็นคนเย็นชาแต่เมื่อได้พบกับรินก็เปลี่ยนไป
จอมเทพ:พ่อของเชีย เป็นเจ้าแห่งโลกเทพ มีเมียเยอะ มักก่อเรื่องบ่อยๆจนโดนเชียทุบด้วยเก้าอี้ทุกครั้ง
จอมมาร:พ่อของเนริเนะ เป็นเจ้าแห่งโลกมาร ทำอาหารเก่งผิดกับเนริเนะมาก

**แหล่งข้อมูลอื่น**
  เว็บไซต์อย่างเป็นทางการของบริษัทนาเวล date=2007-10-06  คำเตือน: มีเนื้อหาที่ไม่เหมาะสมกับผู้มีอายุต่ำกว่า 18 ปี -  เว็บไซต์ของ WOWOW date=2008-04-29   -  เว็บไซต์อย่างเป็นทางการของภาพยนตร์การ์ตูน date=2005-07-03   
หมวดหมู่:การ์ตูนญี่ปุ่นแนวเซเน็ง‎
หมวดหมู่:การ์ตูนญี่ปุ่นแนวฮาเร็ม
หมวดหมู่:เอโรเกะ
หมวดหมู่:วิดีโอเกมที่ออกวางจำหน่ายในปี พ.ศ. 2547
หมวดหมู่:วิดีโอเกมที่ออกวางจำหน่ายในปี พ.ศ. 2548
หมวดหมู่:เกมสำหรับวินโดวส์
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:มังงะของสำนักพิมพ์คาโดกาวะโชเต็ง
การเรียนรู้ตามความสามารถ

การเรียนรู้ตามความสามารถเป็นการเรียนรู้ตามสมรรถภาพของบุคคลที่จะทำงานต่างๆได้- ความสามารถ (Ability) เป็นสิ่งที่ติดตัวอยู่กับบุคคลพรสวรรค์แบ่งได้ดังนี้
# ความสามารถทางสติปัญญา (Intellectual Ability)
# ความสามารถทางกายภาพ (Physical Ability)
# ความสามารถทางเชาว์อารมณ์หรือวุฒิภาวะทางอารมณ์ (Emotional Quotient)- ความสามารถพิเศษ (Aptitude) เป็นความสามารถที่จะเรียนรู้และพัฒนาความสามารถที่มีอยู่เดิมขึ้นมา
หมวดหมู่:ความรู้
การทดสอบทัวริง

การทดสอบของทัวริง (Turing test) เป็นวิธีการที่ แอลัน ทัวริง ได้เสนอขึ้นในปี พ.ศ. 2493 (คศ. 1950) เพื่อใช้ทดสอบความสามารถของเครื่องจักร (machine) ว่ามีความสามารถในการคิดได้เช่นเดียวกับมนุษย์หรือไม่ โดยวิธีการทดสอบคือให้คนทำการพิมพ์บทสนทนาโต้ตอบกับกลุ่มตัวอย่างที่เป็นคนและคอมพิวเตอร์หากคู่สนทนาไม่สามารถแยกได้ว่าอีกฝ่ายที่คุยนั้นเป็นคอมพิวเตอร์หรือคนได้ก็ถือว่าเครื่องจักรนั้นผ่านการทดสอบของทัวริง

**แชทบอท LaMDA ของกูเกิล**
ในเดือนมิถุนายน พ.ศ. 2565 แชทบอท LaMDA (Language Model for Dialogue Applications) ของกูเกิล ได้รับการอ้างถึงอย่างกว้างขวางว่าได้บรรลุถึงขั้นที่มีความรู้สึกแล้ว เริ่มแรกจากการกล่าวถึงในบทความ The Economist โดยมีนักวิจัยของกูเกิล Blaise Agüera y Arcas กล่าวว่า แชทบอทได้แสดงให้เห็นถึงความเข้าใจในสัมพันธภาพทางสังคม หลายวันต่อมา วิศวกรของกูเกิล เบลก เลอมอยน์ ได้อ้างในการสัมภาษณ์กับเดอะวอชิงตันโพสต์ว่า LaMDA ได้บรรลุถึงความรู้สึกแล้ว ต่อมาเขาถูกพักงานโดยกูเกิล ทาง Agüera y Arcas (รองประธานกูเกิล) และ Jen Gennai (หัวหน้าฝ่ายนวัตกรรมที่ต้องการการโต้ตอบ) ได้เข้ามาสอบสวนแต่ก็ได้ปัดตกคำอ้างนั้นไป คำยืนยันของ เลอมอยน์ ยังถูกถูกปฏิเสธจากผู้เชี่ยวชาญในสาขานี้ โดยชี้ว่า โมเดลภาษาที่ดูเหมือนจะจำลองการสนทนาของมนุษย์ได้นั้น ไม่ได้เป็นการแสดงว่า LaMDA มีสติปัญญา แม้จะดูเหมือนมันจะผ่านการทดสอบของทัวริงก็ตาม การวิพากษ์วิจารณ์อย่างกว้างขวางจากทั้งผ่ายสนับสนุนและฝ่ายต่อต้านการอ้างว่า LaMDA ได้บรรลุถึงความรู้สึก ได้เกิดขึ้นในสื่อสังคมออนไลน์ ซึ่งรวมถึงการกำหนดความหมายของความรู้สึกและความหมายของการเป็นมนุษย์

**อ้างอิง**
หมวดหมู่:ปัญญาประดิษฐ์
หมวดหมู่:ปฏิสัมพันธ์ระหว่างมนุษย์และคอมพิวเตอร์
เกมรวมดาราเอ็นบีเอ

เกมรวมดาราเอ็นบีเอ (NBA All-Star Game) เป็นการแข่งขันบาสเกตบอลที่จัดโดยเอ็นบีเอ เกมจะจัดในช่วงกลางฤดูกาล (ซึ่งปัจจุบันอยู่ประมาณต้นเดือนกุมภาพันธ์) ของทุกปี มีการแข่งขันกันหนึ่งเกมระหว่างทีมตะวันออกกับทีมตะวันตก ซึ่งใช้โค้ชและผู้เล่นจากคอนเฟอร์เรนซ์ตะวันออกและตะวันตกตามลำดับ เริ่มแข่งครั้งแรกเมื่อ 2 มีนาคม พ.ศ. 2494 (ค.ศ. 1951)

**การเลือกโค้ชและผู้เล่น**
โค้ชได้มาจากทีมที่ทำสถิติดีที่สุดในแต่ละคอนเฟอร์เรนซ์ในวันอาทิตย์สองสัปดาห์ก่อนการเล่นเกมรวมดารา แต่ถ้าโค้ชผู้นั้นได้มาเกมรวมดาราของปีที่แล้ว โค้ชของทีมที่มีสถิติอันดับรองลงมาจะได้มาเป็นโค้ชเกมรวมดาราแทน กฎพิเศษนี้เรียก กฎไรเลย์ เกิดขึ้นมาเนื่องจากช่วงสมัยคริสต์ทศวรรษ 1980 แพท ไรเลย์ (Pat Riley) โค้ชคุมทีม ลอสแอนเจลิส เลเกอรส์ เล่นเก่งมาก ทำให้ไรเลย์ได้เป็นโค้ชเกมรวมดาราเกือบทุกปี
ผู้เล่นแต่ละทีมมี 12 คน โดย 5 คนมาจากการโหวตของแฟนกีฬา ซึ่งอาจโหวตทางไปรษณีย์หรือทางผู้เล่นการ์ด 2 คน ผู้เล่นฟอร์เวิร์ด 2 คนและผู้เล่นเซ็นเตอร์ 1 คน ที่เหลืออีก 7 คนเลือกโดยโค้ชของคอนเฟอร์เสนซ์ตัวเอง โดยที่โค้ชไม่สามารถลงคะแนนทีมของตัวเองได้
ถ้าหากผู้เล่นที่ได้รับเลือกข้างต้นมีปัญหาบาดเจ็บ คอมมิชชันเนอร์เป็นคนเลือกผู้เล่นที่จะมาแทน

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:เอ็นบีเอ
หมวดหมู่:เกมรวมดารา
ฟอร์เวิร์ด (บาสเกตบอล)

ฟอร์เวิร์ด (อังกฤษ forward) ในทางบาสเกตบอล อาจหมายถึงผู้เล่นตำแหน่งใดตำแหน่งหนึ่งต่อไปนี้- สมอลฟอร์เวิร์ด- เพาเวอร์ฟอร์เวิร์ด 
โดยที่เราสามารถเรียกผู้เล่นที่สามารถเล่นได้ทั้งตำแหน่งสมอลฟอร์เวิร์ด และเพาเวอร์ฟอร์เวิร์ด ว่า ฟอร์เวิร์ด ก็ได้
หินหลอมเหลว

หินหลอมเหลวหรือลาวาที่พุ่งจากพื้นโลกสูงนับ 10 เมตร
ลาวา หรือ หินหลอมเหลว (อังกฤษ: lava) คือ แมกมาและหากลาวาเหล่านี้มีการเย็นตัวและตกผลึกบนผิวโลกหรือใกล้ผิวโลก เรียกว่า หินอัคนีภูเขาไฟ (extrusive rocks หรือ volcanic rocks)

**ดูเพิ่ม**
 หินหนืด- ภูเขาไฟ

**แหล่งข้อมูลอื่น**
หมวดหมู่:หินอัคนี
หมวดหมู่:วิทยาภูเขาไฟ
คลองบางลำพู

คลองบางลำพู
คลองบางลำพู เป็นส่วนหนึ่งของคลองรอบกรุงทางตอนเหนือ โดยเป็นคลองขุดขนาดกว้างและลึกพอสมควรที่เชื่อมแม่น้ำเจ้าพระยากับคลองมหานาค ด้วยเหตุนี้คลองบางลำพูในอดีตจึงมีเรือจำนวนมากล่องมาค้าขายและจอดเรียงรายอยู่ริมคลอง
ด้วยความที่ภูมิสถานของคลองมีต้นลำพูอยู่มาก ยามค่ำคืนก็มีหิ่งห้อยมาเกาะตามต้นลำพูส่องแสงระยิบระยับจึงเรียกชื่อบางดังกล่าวว่า "บางลำพู" ด้วยเหตุนี้เมื่อมีการขุดลอกคลองเพื่อขยายพระนครในปี พ.ศ. 2326 เพื่อเชื่อมแม่น้ำเจ้าพระยาหน้าวัดสังเวชวิศยารามวรวิหารไปจรดคลองมหานาค จึงเรียกชื่อคลองตามชื่อบางว่า "คลองบางลำพู"
รัชสมัยพระบาทสมเด็จพระจอมเกล้าเจ้าอยู่หัว คลองบางลำพูเคยเป็นเส้นทางเสด็จพระราชดำเนินโดยกระบวนพยุหยาตราทางชลมารครอบพระนคร เมื่อ พ.ศ. 2394 หลังจากนั้นเป็นต้นมา บางลำพูก็มีความเจริญเพิ่มขึ้นโดยลำดับ มีผู้คนเข้ามาตั้งบ้านเรือนริมคลอง ด้วยอาศัยคลองเป็นเส้นทางคมนาคมและทำการค้าขายเป็นจำนวนมาก ทั้งเป็นแหล่งค้าขายสินค้าจำพวกผลหมากรากไม้และเรือต่าง ๆ เช่น เรือประทุน หรือเรือสำปั้น เป็นต้น  เมื่อล่วงเข้ารัชสมัยพระบาทสมเด็จพระจุลจอมเกล้าเจ้าอยู่หัว ได้มีการตัดถนนและสะพานแทนการคมนาคมด้วยคลองบางลำพู ทำให้เกิดความเจริญและมีตลาดร้านรวงมากมาย
ในยุคหลังคลองบางลำพูมีปัญหาด้านมลพิษ อนุชนรุ่นหลังจึงได้มีการจัดกิจกรรมเพื่ออนุรักษ์คลองไว้ เช่น การปรับสภาพน้ำ และภูมิทัศน์ริมคลอง จนได้รับการพิจารณาจากผังเมืองกรุงเทพมหานครให้เป็น "คลองต้นแบบการพัฒนา"

**คลองรามบุตรี**
มีคลองขนาดเล็กสายหนึ่งใกล้กับคลองบางลำพูเชื่อมจากแม่น้ำเจ้าพระยาเลาะข้างวัดชนะสงครามออกไปทางวัดบวรนิเวศวิหาร ปัจจุบันคลองดังกล่าวถูกถมเป็นถนนรามบุตรีบางคนจึงเรียกอดีตคลองดังกล่าวว่า "คลองถม"
ส่วนที่เรียกชื่อว่า "รามบุตรี" ก็เนื่องจากหม่อมเจ้าหญิงเป้า สุริยกุล พระธิดาในพระเจ้าบรมวงศ์เธอ พระองค์เจ้าสุริยา กรมพระรามอิศเรศ ทรงสร้างสะพานข้ามคลองไว้ พระบาทสมเด็จพระจุลจอมเกล้าเจ้าอยู่หัวจึงได้พระราชทานชื่อสะพานนั้นว่า "สะพานรามบุตรี" และทำพิธีเปิดสะพานเมื่อวันที่ 13 สิงหาคม พ.ศ. 2453 ครั้นเมื่อมีการถมคลองจึงได้เปลี่ยนเป็นชื่อถนนรามบุตรีแทน

**อ้างอิง**
บางลำพู
โดเรมี (แก้ความกำกวม)

โดเรมี สามารถหมายถึง- แม่มดน้อยโดเรมี การ์ตูนญี่ปุ่นแนวสาวน้อยเวทมนตร์- โดเรมี เพลงจากละครเพลงและภาพยนตร์เรื่อง The Sound of Music- โดเรมี เพลงของเบนซ์ พรชิตา- โด เร มี เป็นโน้ตเพลงสามตัวแรก

**ตัวละครในบันเทิงคดี**
 โดเรมี หรือโดรามี ตัวละครการ์ตูนญี่ปุ่นในเรื่องโดราเอมอน หุ่นยนต์แมวน้องสาวของโดราเอมอน- โดเรมี (ล่าขุมทรัพย์สุดขอบฟ้า) ตัวละครในการ์ตูนล่าขุมทรัพย์สุดขอบฟ้า- ฮารุคาเซะ โดเรมี ตัวละครในการ์ตูนแม่มดน้อยโดเรมี
นิราศวัดเจ้าฟ้า

นิราศวัดเจ้าฟ้า เป็นนิราศคำกลอนที่มีรู้จักกันดีเรื่องหนึ่ง เนื้อเรื่องกล่าวว่า เณรหนูพัด (บุตรคนโตของสุนทรภู่) เป็นผู้แต่ง แต่เชื่อกันว่าที่จริงแต่งโดยสุนทรภู่นั่นเอง เนื่องจากขณะนั้นสุนทรภู่อยู่ในสมณเพศ จึงต้องระมัดระวังตัวมาก การแต่งในนามของเณรหนูพัดทำให้สามารถออกกระบวนกลอนและแสดงความคิดเห็นได้รสชาติมากกว่า
วัดเจ้าฟ้า ในบทกลอนมีชื่อเต็มว่า วัดเจ้าฟ้าอากาศนาถนรินทร์ ไม่สามารถตรวจสอบได้ว่าเป็นวัดใดในจังหวัดพระนครศรีอยุธยาในปัจจุบัน เส้นการเดินทางตามบทนิราศเมื่อไปถึงอยุธยา สุนทรภู่และคณะแวะนมัสการหลวงพ่อโต วัดพนัญเชิง แล้วเลยไปวัดใหญ่ชัยมงคลเพื่อค้นหาพระปรอท ก่อนจะออกเดินเท้าไปยังวัดเจ้าฟ้าอากาศนาถนรินทร์

**แหล่งข้อมูลอื่น**
  กลอนนิราศวัดเจ้าฟ้า date=2007-03-10 
หมวดหมู่:วรรณคดีประเภทกลอน
วัดเจ้าฟ้า
หมวดหมู่:กวีนิพนธ์ของสุนทรภู่
หมวดหมู่:จังหวัดพระนครศรีอยุธยาในบันเทิงคดี
52

52 (ห้าสิบสอง) เป็นจำนวนธรรมชาติที่อยู่ถัดจาก 51 (ห้าสิบเอ็ด) และอยู่ก่อนหน้า 53 (ห้าสิบสาม)

**คำเติมนำหน้า**
 ภาษากรีก - dopentaconta-- ภาษาละติน - duoquintroginti-

**ความหมาย**
 52 เป็นเลขอะตอมของ เทลลูเรียม

**ในทางคณิตศาสตร์**
หมวดหมู่:จำนวนเต็ม
5000

5000 (ห้าพัน) เป็นจำนวนธรรมชาติที่อยู่ถัดจาก 4999 (สี่พันเก้าร้อยเก้าสิบเก้า) และอยู่ก่อนหน้า 5001 (ห้าพันเอ็ด)

**คำเติมนำหน้า**
 ภาษากรีก - pentakilo-- ภาษาละติน - quinmilli-

**ความหมาย**
หมวดหมู่:จำนวนเต็ม
กรดไขมันอิ่มตัว

โครงสร้างของกรดไมริสติก
กรดไขมันอิ่มตัว (Saturated fat) คือ ไขมันที่เป็นไขมันเต็มตัว คือ ธาตุคาร์บอน ไฮโดรเจน และออกซิเจนจับกันเป็นลูกโซ่โดย สมบูรณ์ และไม่มีช่องว่างเหลือที่จะทำปฏิกิริยากับสารใด ๆ ในร่างกาย พบมากในพวกไขมันสัตว์ เช่น เนื้อหมู เนื้อวัว และไขมันจากกะทิ มะพร้าว เนย และไข่แดง
กรดไขมันส่วนมากมีจำนวน C อะตอม C12 - C18 ชนิดที่มีจำนวน C อะตอมน้อยกว่า 12 ได้แก่ กรดบิวทาโนอิก C3H7COOH ที่พบในเนย กรดไขมันไม่ละลายน้ำ กรดไขมันจะมีจุดเดือดและจุด หลอมเหลวสูงขึ้นตามจำนวนคาร์บอนอะตอมที่เพิ่มขึ้น และกรดไขมันอิ่มตัวมีจุดเดือดสูงกว่า กรดไขมันไม่อิ่มตัว ที่มีมวลโมเลกุลใกล้เคียงกัน
ถ้าเป็นกรดไขมันอิ่มตัวมาก จะเป็นไขมัน เช่น กรดลอริก (C12) กรดไมริสติก (C14) กรดปาล์มิติก (C16) กรดสเตียริก (C18)
กรดไขมันอิ่มตัว คือกรดไขมันที่ไม่มีพันธะคู่ (double bond) หรือ หมู่ฟังก์ชัน (functional group) อื่นๆ ตามสายโซ่เลย คำว่าอิ่มตัวหมายถึง ไฮโดรเจนในที่ซึ่งคาร์บอน (ที่เป็นส่วนของคาร์บอกซิลิก แอซิด-COOH กรุ๊ป) มีไฮโดรเจนเกาะอยู่มากที่สุดที่จะเป็นไปได้ หรืออีกนัยหนึ่งคือที่ปลายโอเมก้าจะมี 3 ไฮโดรเจน (CH3-) และแต่ละคาร์บอนในสายโซ่จะมี 2 ไฮโดรเจน (-CH2-)

**ตัวอย่างกรดไขมันอิ่มตัว**
 กรดบิวทิริก: CH3(CH2)2COOH- กรดลอริก (dodecanoic acid) : CH3(CH2)10COOH- กรดไมริสติก (tetradecanoic acid) : CH3(CH2)12COOH- กรดปาล์มิติก (hexadecanoic acid) : CH3(CH2)14COOH- กรดสเตียริก (octadecanoic acid) : CH3(CH2)16COOH- กรดอะราคิดิก (eicosanoic acid) : CH3(CH2)18COOH

**ดูเพิ่ม**
 กรดไขมัน
หมวดหมู่:โภชนาการ
หมวดหมู่:กรดไขมัน
หมวดหมู่:ลิพิด
ปฏิสัมพันธ์

ปฏิสัมพันธ์ (Interactive) คือ การกระทำหรือการประกอบกิจกรรมระหว่างสิ่งสองสิ่งหรือสิ่งหลายสิ่งเพื่อให้ได้มาซึ่งผลลัพธ์ ไม่ว่าผลลัพธ์นั้นจะออกมาในทางที่ดีมีประโยชน์หรือออกมาในทางที่ก่อให้เกิดผลเสียต่อสิ่งที่กำลังกระทำหรือตอบโต้อยู่นั้น เช่น การปฏิสัมพันธ์ของคอมพิวเตอร์ช่วยสอน การปฏิสัมพันธ์ระหว่างระบบกับผู้ใช้ โดยปฏิสัมพันธ์ดังกล่าวหากประสงค์ให้ได้มาซึ่งประสิทธิภาพที่ดีต้องมีการศึกษาเกี่ยวกับความต้องการของผู้ใช้ที่มีต่อระบบ หรือต่อโปรแกรมคอมพิวเตอร์นั้นๆ ก่อน  ตัวอย่างเช่น  การศึกษาเกี่ยวกับ Human-computer interaction (HCI) , user interface , Graphical User Interface (GUI) เหล่านี้ป็นต้น

**ปฏิสัมพันธ์ของคอมพิวเตอร์ช่วยสอน**
ปฏิสัมพันธ์ (Interactive) คือ การมีปฏิสัมพันธ์กันระหว่างผู้เรียนกับคอมพิวเตอร์ช่วยสอน ผู้เรียนมีการโต้ตอบปฏิสัมพันธ์กับคอมพิวเตอร์ และบทเรียนฯ มีโอกาสเลือก ตัดสินใจ และได้รับการเสริมแรง จากการได้รับข้อมูลย้อนกลับทันที เป็นการเรียนรู้ในรูปแบบการสื่อสารสองทาง (Two-Way Communication) การใช้บทเรียนคอมพิวเตอร์ช่วยสอน เนื้อหาจะถูกส่งจากเครื่องไปยังผู้เรียนเพื่อให้ผู้เรียนทำการตอบสนอง โดยส่งคำตอบหรือข้อมูลกลับไปยังเครื่องอีกครั้งหนึ่ง การเรียนการสอนในลักษณะนี้มีข้อดีหลายประการ เช่น ความฉับพลันของการให้คำตอบจากโปรแกรมบทเรียนที่วางไว้เพื่อความเข้าใจที่ถูกต้องแก่ผู้เรียน เป็นการทำให้ง่ายต่อการเรียนรู้และทำให้การถ่ายทอดความรู้บรรลุผลด้วยดี
เนื่องจากผู้เรียนจะเกิดการเรียนรู้ได้อย่างมีประสิทธิภาพมากยิ่งขึ้น หากได้มีการโต้ตอบหรือปฏิสัมพันธ์กับผู้สอน ดังนั้นคอมพิวเตอร์ช่วยสอนที่ออกแบบมาอย่างดีจะต้องเอื้ออำนวยให้เกิดการโต้ตอบระหว่างผู้เรียนกับคอมพิวเตอร์ช่วยสอน อย่างต่อเนื่องและตลอดทั้งบทเรียน
หมวดหมู่:วิทยาการสารสนเทศ
หมวดหมู่:การสื่อสารของมนุษย์
หมวดหมู่:ปฏิสัมพันธ์ระหว่างมนุษย์และคอมพิวเตอร์
หมวดหมู่:การออกแบบเชิงอุตสาหกรรม
นักวิจัยดีเด่นแห่งชาติ

นักวิจัยดีเด่นแห่งชาติ หมายถึง นักวิจัยที่ได้รับเชิดชูเกียรติจากสำนักงานคณะกรรมการวิจัยแห่งชาติ มีการมอบรางวัลนักวิจัยดีเด่นแห่งชาติ ตั้งแต่ปี พ.ศ. 2528 
โดยมอบให้แก่นักวิจัยซึ่งได้อุทิศตนให้กับการวิจัยในเรื่องใดเรื่องหนึ่ง หรือหลายเรื่อง ในกลุ่มวิชาการ หรือสหวิทยาการอย่างต่อเนื่อง มีผลงานวิจัยดีเด่นที่แสดงถึงความคิดริเริ่มและเป็นผลงานวิจัยที่ทำสะสมกันมาเป็นเวลาตั้งแต่ 5 ปี ขึ้นไป ทั้งเป็นผู้ที่มีจริยธรรมของนักวิจัยจนเป็นที่ยอมรับและยกย่องในวงวิชาการนั้นๆ สมควรเป็นแบบอย่างแก่นักวิจัยผู้อื่นได้ ในอันที่จะทุ่มเทกำลังใจ และสติปัญญาในการสร้างสรรค์ผลงานที่มีคุณประโยชน์แก่ประเทศชาติ

**รายพระนามและนามนักวิจัยดีเด่นแห่งชาติ **

**สาขาสหวิทยาการ**
 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (พ.ศ. 2545) 

**สาขาวิทยาศาสตร์กายภาพและคณิตศาสตร์**

**สาขาวิทยาศาสตร์การแพทย์**

**สาขาวิทยาศาสตร์เคมีและเภสัช**

**สาขาเกษตรศาสตร์และชีววิทยา**

**สาขาวิศวกรรมศาสตร์และอุตสาหกรรมวิจัย**

**สาขาปรัชญา**

**สาขารัฐศาสตร์และรัฐประศาสนศาสตร์**

**สาขาเศรษฐศาสตร์**

**สาขานิติศาสตร์**

**สาขาเทคโนโลยีสารสนเทศและนิเทศศาสตร์**

**สาขาสังคมวิทยา**

**สาขาการศึกษา**

**อ้างอิง**
  สำนักงานคณะกรรมการวิจัยแห่งชาติ - นักวิจัยดีเด่นแห่งชาติfix-attempted=yes 

**ดูเพิ่ม**
 รางวัลนักวิทยาศาสตร์ดีเด่นของไทย- รางวัลนักเทคโนโลยีดีเด่น- เมธีวิจัยอาวุโส สกว.- รางวัลนักวิจัยรุ่นกลางดีเด่น สกว.-สกอ.- รางวัลนักวิทยาศาสตร์รุ่นใหม่- รางวัลนักเทคโนโลยีรุ่นใหม่- รางวัลนักวิจัยรุ่นใหม่ดีเด่น สกว.-สกอ.

นักวิจัยดีเด่นแห่งชาติ
ตราแผ่นดินของลาว

ตราแผ่นดินของลาว แบบปัจจุบันเป็นตราของประเทศลาวที่เริ่มใช้มาตั้งแต่ พ.ศ. 2534 หลังจากการใช้นโยบายจินตนาการใหม่ มีลักษณะตามที่ระบุไว้ในรัฐธรรมนูญแห่งสาธารณรัฐประชาธิปไตยประชาชนลาว หมวดที่ 10 มาตราที่ 90 ไว้ว่า :-
"ตราแผ่นดินของสาธารณรัฐประชาธิปไตยประชาชนลาวเป็นรูปวงกลม ด้านล่างมีรูปครึ่งหนึ่งของฟันเฟืองและริบบิ้นเขียนว่า "สาธารณรัฐประชาธิปไตยประชาชนลาว" ("ສາທາລະນະລັດ ປະຊາທິປະໄຕ ປະຊາຊົນລາວ") สองข้างล้อมด้วยรวงข้าวเป็นรูปวงพระจันทร์และริบบิ้นสีแดงเขียนว่า "สันติภาพ เอกราช ประชาธิปไตย เอกภาพ วัฒนาถาวร ("ສັນຕິພາບ ເອກກະລາດ ປະຊາທິປະໄຕ ເອກະພາບ ວັດທະນາຖາວອນ") ระหว่างกลางของสองปลายรวงข้าวมีรูปพระธาตุหลวง อยู่กลางรูปวงกลมมีถนน ทุ่งนา ป่าไม้ และเขื่อนไฟฟ้าพลังน้ำ"

**ตราแผ่นดินของลาวในอดีต**

**ตราแผ่นดินสาธารณรัฐประชาธิปไตยประชาชนลาว พ.ศ. 2518–2534**
ตราแผ่นดินของลาวในยุคนี้มีลักษณะโดยรวมคล้ายคลึงกับตราแบบปัจจุบัน แต่ระหว่างกลางของรูปปลายรวงข้าวเป็นรูปดาวห้าแฉกเหนือค้อนเคียวไขว้ (สัญลักษณ์ขบวนการคอมมิวนิสต์สากล) และรูปเสาไฟฟ้าอยู่เหนือเขื่อนไฟฟ้าพลังน้ำ ส่วนคำขวัญของประเทศในริบบิ้นสีแดงนั้นเขียนว่า "สาธารณรัฐประชาธิปไตยประชาชนลาว สันติภาพ เอกราช ประชาธิปไตย เอกภาพ วัฒนาถาวร"

**ตราแผ่นดินราชอาณาจักรลาว พ.ศ. 2492–2518**
ตราประจำราชอาณาจักรลาวเป็นตราวงกลม บรรจุรูปช้างสามเศียรยืนแท่น ขนาบด้วยเครื่องสูง (ฉัตร) และเครื่องราชูปโภค ในบางที่จะใช้รูปอย่างเดียวกับสัญลักษณ์ในธงชาติลาวยุคนั้น คือ รูปช้าง 3 เศียรยืนแท่นภายใต้พระมหาเศวตฉัตร

**ดูเพิ่ม**
 ธงชาติลาว- เพลงชาติลาว

**อ้างอิง**
ลาว
หมวดหมู่:สัญลักษณ์ของประเทศลาว
ไพ่

ไพ่หนึ่งสำรับ มี 52 ใบ
ไพ่ หรือ ไพ่ป๊อก ทำจากแผ่นพลาสติกหรือกระดาษแข็งขนาดประมาณฝ่ามือใช้เพื่อการเล่นเกมไพ่ มีรูปร่างและจำนวนหน้าหรือใบแตกต่างกันไปตามชนิดของไพ่  แต่ชนิดหรือแบบที่นิยมมากที่สุด หน้าไพ่แบบชาติตะวันตก คือไพ่หนึ่งสำรับจะมีจำนวน 52 ใบ ประกอบด้วยไพ่ 4 ชุด ชุดละ 13 ใบ แต่ละชุดจะมีสัญลักษณ์ได้แก่ โพดำ โพแดง ข้าวหลามตัด และดอกจิก ในชุด 13 ใบประกอบด้วย A และตัวเลข 2 ถึง 10 และมี J (jack) Q (queen คนไทยนิยมเรียกว่า แหม่ม) K (king) A (ace) ในการเล่นบางชนิดอาจต้องใช้โจ๊กเกอร์ (joker) ด้วย ซึ่งมีสองใบคือสีดำกับสีแดง (หรือโจ๊กเกอร์ดำกับโจ๊กเกอร์สี)
ด้านหน้าไพ่แต่ละใบมีเครื่องหมายซึ่งใช้แยกไพ่ดังกล่าวจากไพ่ใบอื่นในสำรับ และตัดสินการใช้ภายใต้กติกาของเกมที่กำลังเล่น ด้านหลังไพ่แต่ละใบในสำรับเดียวกันจะเหมือนกันทุกใบ และมักมีสีเดียวหรือมีการออกแบบเป็นทางการ 
ไพ่ครบชุดเรียก กองไพ่หรือสำรับไพ่ (ภาษาอังกฤษสำเนียงบริเตน: pack, สำเนียงอเมริกัน: deck, หรือสากลใช้ว่า set) และไพ่ที่ผู้เล่นคนหนึ่งถือ ณ เวลาหนึ่งระหว่างเกมไพ่มักเรียกว่า มือ (hand) ไพ่สำรับหนึ่งสามารถใช้เล่นเกมไพ่ได้หลายเกม โดยอาศัยทักษะและโอกาสต่าง ๆ กัน นอกจากไพ่จะใช้ในการเล่นเกมไพ่แล้ว บางครั้งไพ่มักถูกนำไปใช้เป็นอุปกรณ์ในการเล่นมายากล ใช้ในการดูดวง สร้างเป็นตึก หรือแข่งความจำ (memory sport) และในหลายๆครั้งก็ถูกนำไปใช้ในการเล่นการพนันอีกด้วย

**แหล่งข้อมูลอื่น**

หมวดหมู่:ผลิตภัณฑ์กระดาษ
SK

SK หรือ Sk สามารถหมายถึง- เอสเคเทเลคอม- เอสเคกรุ๊ป- เอสเคไฮนิกซ์- เอสเค อิงค์- โรงเรียนสวนกุหลาบวิทยาลัย- ประเทศสโลวาเกีย รหัสประเทศ SK- ภาษาสโลวัก รหัสภาษาตาม ISO 639
การสั่นพ้อง

รูปแสดงการสั่นของมวลติดสปริงด้วยความถี่ธรรมชาติ
รูปแสดงการสั่นของมวลติดสปริงด้วยความถี่ธรรมชาติ
รูปแสดงการสั่นที่ความถี่ธรรมชาติของแผ่นบางรูปวงกลม
การเกิดการสั่นพ้องของเสียงในหลอดปลายเปิด 
การเกิดการสั่นพ้องอขงเสียงในหลอดปลายปิด
การสั่นพ้อง หรือ กำทอน (Resonance) จะสังเกตได้เมื่อวัตถุถูกกระทำด้วยแรงหรือสัญญาณที่มีความถี่เท่ากับหรือใกล้เคียงกับความถี่ธรรมชาติของวัตถุ วัตถุนั้นจะสั่นด้วยความถี่นั้นและด้วยแอมปลิจูดที่ใหญ่ แต่ถ้าเป็นคลื่นเสียงก็จะทำให้เสียงดังมากขึ้น จนอาจทำให้วัตถุนั้นเสียหาย หรืออาจเกิดความรำคาญได้  
การสั่นพ้องเกิดขึ้นได้ 2 แบบ คือ
1. การสั่นพ้องด้วยแรง หมายถึง การสั่นพ้องที่เกิดขึ้นโดยการออกแรงกระทำกับวัตถุเป็นจังหวะที่มีความถี่เท่ากับความถี่ธรรมชาติของวัตถุเป็นเวลานาน เมื่อลมพัดที่ความเร็วคงตัวค่าหนึ่งเป็นเวลานาน ซึ่งแรงลมพอดีกับความถี่ธรรมชาติจะทำให้เกิดการสั่นพ้อง แอมปลิจูดของการสั่นที่มากขึ้นทำให้วัตถุนั้นเสียหาย
2. การสั่นพ้องด้วยคลื่น หมายถึง การสั่นพ้องที่เกิดขึ้นโดยการส่งคลื่นที่มีความถี่เท่ากับความถี่ธรรมชาติของวัตถุกระทบกับวัตถุเป็นเวลานาน

**การสั่นพ้องของเสียง**

**ความถี่ธรรมชาติ (natural frequency)**
วัตถุหรืออนุภาค จะมีความถี่ในการสั่นตามธรรมชาติเฉพาะตัวอย่างเป็นอิสระคงที่อยู่ค่าหนึ่ง เช่นลูกตุ้มที่แขวนด้วยเชือกยาว L อยู่ในบริเวณที่มีความเร่งจากความโน้มถ่วง g จะมีความถี่ตามธรรมชาติเท่ากับ
มวล m ติดสปริงอันหนึ่ง ซึ่งมีค่าคงที่สปริง k เมื่อถูกกระตุ้นให้สั่นก็จะมีความถี่ธรรมชาติ ซึ่งหาค่าความถี่ได้จากสมการ นอกจากลูกตุ้มแล้ววัตถุต่าง ๆ เช่นสะพานแขวน ชิงช้า สายไฟที่โยงอยู่บนเสาไฟฟ้า แม้แต่ตึกสูง สิ่งเหล่านี้ก็มีความถี่ธรรมชาติ สามารถที่สั่นไหวหรือแกว่งได้ด้วยค่าความถี่เฉพาะตัวค่าหนึ่ง

**ความถี่ธรรมชาติของวัตถุแผ่นบาง**
แผ่นวัตถุบางที่อ่อนตัวและถูกขึงให้ตึงหรือตรึงขอบได้ เช่น แผ่นหน้ากลอง เมื่อทำให้สั่นจะสั่นด้วยความถี่ธรรมชาติได้หลายค่า การศึกษาเกี่ยวกับความถี่ธรรมชาติของแผ่นวัตถุบางนี้มีประโยชน์มากในการออกแบบไดอะแฟรมของลำโพง

**การเกิดการสั่นพ้องของเสียงในหลอดปลายเปิด**
หลอดปลายเปิด เป็นหลอดที่ปลายทั้งสองข้างเปิดสู่อากาศ คลื่นเสียงที่สะท้อนบริเวณปากหลอดทั้งสองข้าง โมเลกุลของอากาศเคลื่อนที่ได้โดยอิสระจะเป็นตำแหน่งปฏิบัพของคลื่น ดังนั้นถ้าท่อยาว L

**การเกิดการสั่นพ้องของเสียงในหลอดปลายปิด**
หลอดปลายปิด เป็นหลอดที่ปลายข้างหนึ่งปิด ปลายอีกช้างหนึ่งเปิด เมื่อให้คลื่นเสียงเข้าทางปากหลอดด้านเปิด คลื่นเสียงจะเข้าไปสะท้อนที่ด้านปิดโดยมีเฟสเปลี่ยนไป 180 องศา ดังนั้นที่ตำแหน่งผิวระนาบของด้านปิดจะเป็นตำแหน่งของบัพ ส่วนบริเวณปากหลอดด้านเปิด โมเลกุลของอากาศสั่นได้โดยอิสระจะเป็นตำแหน่งปฏิบัพของคลื่นนิ่งขณะเกิดการสั่นพ้อง ดังนั้นถ้าท่อยาว L

**อ้างอิง**
http://www.sa.ac.th/winyoo/mechanicswave/wa_resonace.htm date=2016-07-06 
http://physics-m5.blogspot.com/2012/09/blog-post_6555.html
http://thegeniusphysics.blogspot.com/p/6.htmlfix-attempted=yes 
หมวดหมู่:ทฤษฎีระบบควบคุม
หมวดหมู่:คลื่น
อัลเฟรด รัสเซล วอลเลซ

อัลเฟรด รัสเซล วอลเลซ 
อัลเฟรด รัสเซล วอลเลซ (Alfred Russel Wallace; พ.ศ. 2366 — 2456) นักธรรมชาติวิทยา นักภูมิศาสตร์ นักมานุษยวิทยาและนักชีววิทยาชาวอังกฤษ เกิดที่ อัสค์ มอนมัธไชร์ เวลส์ตะวันออกเฉียงใต้ 
วอลเลซได้เดินทางเก็บตัวอย่างพืชพรรณแถบแอมะซอนเมื่อ พ.ศ. 2385-2395 และแถบแหลมมลายูเมื่อ พ.ศ. 2397-2405 และได้เสนอทฤษฎีวิวัฒนาการว่าเกิดจากการคัดสรรโดยธรรมชาติอย่างเดียวกับทฤษฎีของชาลส์ ดาร์วิน แต่เป็นอิสระจากกัน บันทึกของวอลเลซที่ส่งไปถึงดาร์วินเมื่อปี พ.ศ. 2401 จากโมลุกกัส ได้เป็นจุดผลักดันสำคัญที่ทำให้ต้องมีการประชุม "สมาคมลินเนียน" เพื่อรีบประกาศรับรองทฤษฎีวิวัฒนาการของดาร์วินซึ่งได้มีการค้นคว้าละเอียดและมีความก้าวหน้ากว่ามาก่อน เพียงแต่ยังไม่ได้คิดที่จะตีพิมพ์ ดาร์วินได้ทำการปรับแต่งทฤษฎีของตนเองอย่างเร่งรีบและตีพิมพ์ทฤษฎีนี้ออกมาในชื่อเรื่องว่า "ต้นตอแห่งชนิดพันธุ์" (The Origin of Species) 
อัลเฟรด รัสเซล วอลเลซ ได้สร้างความก้าวหน้าในพื้นฐานของวิชา “สัตวภูมิศาสตร์” (Zoogeography) เป็นอย่างมาก รวมทั้งข้อเสนอเกี่ยวกับทฤษฎีว่าด้วยวิวัฒนาการที่แตกต่างระหว่างสัตว์ในภูมิภาคออสเตรเลียและเอเชีย บางครั้งก็มีผู้เรียกวอลเลซว่าเป็น “บิดาแห่งวิชาชีวภูมิศาสตร์” (Father of Biogeography) 

**หมายเหตุ**
1923
หมวดหมู่:นักวิทยาศาสตร์ชาวอังกฤษ
หมวดหมู่:นักสังคมนิยม
หมวดหมู่:นักธรรมชาติวิทยา
หมวดหมู่:นักภูมิศาสตร์
หมวดหมู่:นักมานุษยวิทยา
หมวดหมู่:นักชีววิทยา
หมวดหมู่:บุคคลจากเทศมณฑลมอนมัทเชอร์
สัมมาวายามะ

สัมมาวายามะเป็นหนึ่งในมรรค 8 หรือ มรรคมีองค์แปด เพียรชอบ เกิดฉันทะพยายาม ปรารภความเพียร ประคองจิตไว้ ตั้งจิตไว้- เพื่อมิให้อกุศลธรรมอันลามกที่ยังไม่เกิด ไม่บังเกิดขึ้น- เพื่อละอกุศลธรรมอันลามกที่บังเกิดขึ้นแล้ว - เพื่อให้กุศลธรรมที่ยังไม่เกิดบังเกิดขึ้น - เพื่อความตั้งอยู่ไม่เลือนหาย เจริญยิ่ง ไพบูลย์ มีขึ้น เต็มเปี่ยมแห่งกุศลธรรมที่บังเกิดขึ้นแล้ว
การจะเกิดสัมมาสติ ต้องอาศัยความเพียรพยายามกำหนดสติอย่างต่อเนื่องสม่ำเสมอ จนเกิดเป็นสัมมาสมาธิ ดังนั้นสัมมาวายามะจึงต้องมีอยู่หน้าสัมมาสติ

**อ้างอิง**
 พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". -  พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม". date=2015-02-05 -  สัจจบรรพ มหาสติปัฏฐานสูตร พระไตรปิฎก เล่มที่ ๑๐
หมวดหมู่:อริยสัจ
หมวดหมู่:คำศัพท์ศาสนาพุทธ
สัมมากัมมันตะ

สัมมากัมมันตะ เป็นหนึ่งในมรรค 8 หรือ มรรคมีองค์แปด กระทำชอบ ทำการชอบ คือ การกระทำที่เว้นจากความประพฤติชั่วทางกาย 3 อย่าง อันได้แก่- การงดเว้นจากการฆ่าสัตว์ - การงดเว้นจากการถือเอาสิ่งของที่เขามิได้ให้ - การงดเว้นจากการประพฤติผิดในกาม

**อ้างอิง**
 พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". -  พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม". date=2015-02-05 -  สัจจบรรพ มหาสติปัฏฐานสูตร พระไตรปิฎก เล่มที่ ๑๐
หมวดหมู่:อริยสัจ
หมวดหมู่:คำศัพท์ศาสนาพุทธ
สัมมาอาชีวะ

สัมมาอาชีวะ เป็นหนึ่งในมรรค 8 หรือ มรรคมีองค์แปด

**คำจำกัดความ**
เลี้ยงชีพชอบ หมายถึงการทำมาหากินด้วยอาชีพที่สุจริต 
*ฆราวาส สัมมาอาชีวะ หมายถึง การเว้นมิจฉาอาชีวะ อันได้แก่ การเลี้ยงชีพไม่ชอบ คือการแสวงหาปัจจัยมาบริโภคที่มิชอบ คือการโกงหรือหลอกลวง การประจบสอพลอ ทำลายเพื่อนร่วมงาน การบีบบังคับขู่เข็ญ และการต่อลาภด้วยลาภ หรือก็คือการแสวงหาลาภโดยไม่ประกอบด้วยความเพียร (สัมมาวายามะ) คือขี้เกียจ อยากได้มาง่าย ๆ โดยไม่อาศัยกำลังแห่งสติปัญญาและแรงกาย ซ้ำโลภจนไม่ชอบธรรม เช่น เบียดเบียนลูกจ้าง และทำลายสิ่งแวดล้อม สังคม เพื่ออยากได้มาก เสียให้น้อย 
*รวมถึงการไม่ประกอบมิจฉาอาชีวะ 5 ประเภท ดังนี้
#สัตถวณิชชา คือ การขายอาวุธ ได้แก่ อาวุธปืน อาวุธเคมี ระเบิด นิวเคลียร์ อาวุธอื่น ๆ เป็นต้น อาวุธเหล่านี้หากมีเจตนาเพื่อทำร้ายกัน จะก่อให้เกิดการทำลายล้างซึ่งกันและกัน โลกจะไม่เกิดสันติสุข
#สัตตวณิชชา หมายถึง การค้าขายมนุษย์ ได้แก่ การค้าขายเด็ก การค้าทาส ตลอดจนการใช้แรงงานเด็กและสตรีอย่างทารุณ รวมถึงการขายตัวหรือขายบริการทางเพศทั้งของตัวเองและผู้อื่น
#มังสวณิชชา หมายถึง ค้าขายสัตว์เป็น สำหรับฆ่าเพื่อเป็นอาหารเป็นการส่งเสริมให้ทำผิดศีลข้อที่ 1 คือการฆ่าสัตว์ตัดชีวิต
#มัชชวณิชชา หมายถึง การค้าขายน้ำเมา ตลอดจนการค้าสารเสพติดทุกชนิด รวมถึงการเสพเอง
#วิสวณิชชา หมายถึง การค้าขายยาพิษ ซึ่งเป็นอันตรายต่อผู้ใช้ รวมทั้งเป็นอันตรายต่อสัตว์
*บรรพชิต (นักบวช) สัมมาอาชีวะ หมายถึง การใช้ชีวิตด้วยการบริโภคปัจจัยสี่ อย่างมักน้อย เท่าที่จำเป็น ถ้าเป็นนักบวชที่อยู่ด้วยการขอ ต้องรักษาปัจจัยสี่ของทายกอย่างดี เพื่อให้คุ้มค่าต่อผู้ให้ ไม่เบียดเบียน และไม่เสพสิ่งที่นอกเหนือจากปัจจัยสี่โดยไม่จำเป็นเช่นกามคุณ 5 เพราะแม้ไม่เสพกามคุณ มนุษย์ก็สามารถดำรงชีวิตอยู่ได้ สัมมาอาชีวะของผู้บวชคือไม่เสพบริโภคเกินจำเป็น เช่น ดูการละเล่น แต่งตัว เป็นต้น

**อ้างอิง**
 พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". -  ชอบพระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม". date=2015-02-05 -  สัจจบรรพ มหาสติปัฏฐานสูตร พระไตรปิฎก เล่มที่ ๑๐
หมวดหมู่:อริยสัจ
หมวดหมู่:คำศัพท์ศาสนาพุทธ
ภาษาศาสตร์เปรียบเทียบ

ภาษาศาสตร์เปรียบเทียบ (comparative linguistics) หรือ นิรุกติศาสตร์เปรียบเทียบ (comparative philology) เป็นสาขาหนึ่งของภาษาศาสตร์เชิงประวัติ มุ่งที่จะศึกษาความเกี่ยวเนื่องของภาษาโบราณ เช่น ภาษากลุ่มอินโด-ยูโรเปียน อันมีภาษาต่าง ๆ ได้แก่ กรีก ละติน สันสกฤต อเวสตะ บาลี ฮิตไทต์ เปอร์เซียโบราณ ฯลฯ  
เนื้อหาสาระจะศึกษาประวัติศาสตร์และวิวัฒนาการของภาษาตระกูลอินโดยุโรปที่ไปแตกกิ่งแขนงในรูปภาษาต่าง ๆ ดังกล่าว แต่ภาษาเหล่านี้ยังมีระบบเสียง (phonology) ระบบหน่วยคำ (morphology) และระบบวากยสัมพันธ์ (syntax) ที่ละม้ายกันมาก ความละม้ายกันนี้ มีผู้ตั้งทฤษฎีต่าง ๆ ขึ้นมามากมาย ซึ่งแต่ละทฤษฎีล้วนแต่ชี้ให้เห็นถึงความสัมพันธ์ที่มีต่อกันอย่างแนบแน่น ทำให้ความเชื่อที่ว่าภาษาต่าง ๆ เหล่านี้มาจากต้นตอเดียวกันแน่นแฟ้นยิ่งขึ้น
ในประเทศไทย ผู้บุกเบิกงานนิรุกติศาสตร์เปรียบเทียบ และผลิตงานวิชาการทางนี้ออกมาบ้าง ได้แก่ เสฐียรโกเศศ (พระยาอนุมานราชธน) และกรมหมื่นนราธิปพงศ์ประพันธ์ ปัจจุบันมีการศึกษาด้านนี้อย่างต่อเนื่อง โดยเฉพาะภาษาในตระกูลไท มอญ-เขมร ส่วย กูย เป็นต้น 
หมวดหมู่:ภาษาศาสตร์
อำเภอทับปุด

ทับปุด เป็นอำเภอหนึ่งของจังหวัดพังงา

**ที่ตั้งและอาณาเขต**
อำเภอทับปุดตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอพนม (จังหวัดสุราษฎร์ธานี)- ทิศตะวันออก ติดต่อกับอำเภอปลายพระยาและอำเภออ่าวลึก (จังหวัดกระบี่)- ทิศใต้ ติดต่อกับอ่าวพังงา- ทิศตะวันตก ติดต่อกับอำเภอเมืองพังงา

**การแบ่งเขตการปกครอง**

**การปกครองส่วนภูมิภาค**
อำเภอทับปุดแบ่งพื้นที่การปกครองออกเป็น 6 ตำบล 38 หมู่บ้าน ได้แก่

**การปกครองส่วนท้องถิ่น**
ท้องที่อำเภอทับปุดประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลทับปุด ครอบคลุมพื้นที่บางส่วนของตำบลทับปุด- องค์การบริหารส่วนตำบลทับปุด ครอบคลุมพื้นที่ตำบลถ้ำทองหลางทั้งตำบลและตำบลทับปุด (นอกเขตเทศบาลตำบลทับปุด) - องค์การบริหารส่วนตำบลมะรุ่ย ครอบคลุมพื้นที่ตำบลมะรุ่ยทั้งตำบล- องค์การบริหารส่วนตำบลบ่อแสน ครอบคลุมพื้นที่ตำบลบ่อแสนทั้งตำบล- องค์การบริหารส่วนตำบลโคกเจริญ ครอบคลุมพื้นที่ตำบลโคกเจริญทั้งตำบล- องค์การบริหารส่วนตำบลบางเหรียง ครอบคลุมพื้นที่ตำบลบางเหรียงทั้งตำบล

**แหล่งข้อมูลอื่น**
  อำเภอทับปุด date=2006-10-11 -  ความรู้เรื่องอำเภอทับปุด date=2007-10-08 -  เทศบาลตำบลทับปุด date=2012-06-09 
ทับปุด
TU

TU หรือ Tu สามารถหมายถึง- มหาวิทยาลัยธรรมศาสตร์ (Thammasat University)
*Thai Union Group  บริษัท ไทยยูเนี่ยน กรุ๊ป จำกัด (มหาชน) - โรงเรียนเตรียมอุดมศึกษา (Triamudom Suksa School)- ชาวตู้ หรือภาษาตู้ ชาวจีนกลุ่มย่อยอาศัยอยู่แถบมองโกเลีย
พระสยามเทวาธิราช

พระสยามเทวาธิราช เป็นเทวรูป หล่อด้วยทองคำสูง 8 นิ้ว ประทับยืนทรงเครื่องกษัตริยาธิราช ทรงฉลองพระองค์อย่างเครื่องของเทพารักษ์ มีมงกุฎเป็นเครื่องศิราภรณ์ พระหัตถ์ขวาทรงพระแสงขรรค์ พระหัตถ์ ซ้ายยกขึ้นจีบพระดรรชนีเสมอพระอุระ เทวรูปพระสยามเทวาธิราชประดิษฐานอยู่ในเรือนแก้วทำด้วยไม้จันทน์ ลักษณะแบบวิมานรูปเก๋ง มีคำจารึกเป็นภาษาจีนที่ผนังเบื้องหลัง แปลว่า "พระวิมานแห่งพระสยามเทวาธิราช" (暹國顯靈神位敬奉) เรือนแก้วรูปเก๋งนี้ประดิษฐานอยู่ในมุขกลางของพระวิมานไม้แกะสลักปิดทอง ตั้งอยู่เหนือลับแลบังพระทวารเทวราชมเหศวร์ ตอนกลางของพระที่นั่งไพศาลทักษิณ ในพระบรมมหาราชวัง
พระวิมานไม้แกะสลักปิดทองนี้ เรียกว่า พระวิมานไม้แกะสลักปิดทองสามมุข ด้านหน้าของเทวรูปพระสยามเทวาธิราชตั้งเทวรูปพระสุรัสวดี หรือพระพราหมี เทพเจ้าแห่งการดนตรีและขับร้อง มุขตะวันออกของพระวิมาน ตั้งเทวรูปพระอิศวรและพระอุมา มุขตะวันตกของพระวิมาน ตั้งเทวรูปพระนารายณ์ทรงครุฑ
เทวรูปนี้ถูกสร้างตามพระราชกระแสรับสั่งของพระบาทสมเด็จพระจอมเกล้าเจ้าอยู่หัวในช่วงประมาณ พ.ศ. 2402–2403 โดยมีการสักการะในพระราชพิธีส่วนพระองค์ทุกปีในขึ้น 1 ค่ำ เดือน 5 ตามปฏิทินจันทรคติไทย

**ระเบียงภาพ**

**อ้างอิง**
หมวดหมู่:เทวรูป
หมวดหมู่:เทวดาตามความเชื่อของไทย
หมวดหมู่:บุคลาธิษฐานประจำชาติ
หมวดหมู่:สมบัติประจำชาติไทย
หมวดหมู่:รูปปั้นในประเทศไทย
พีเอชพี (แก้ความกำกวม)

PHP อาจหมายถึง- ภาษาพีเอชพี ภาษาโปรแกรมที่ใช้สำหรับเว็บไซต์- ฟิลิปปินส์ เปโซ เงินตราประจำชาติของประเทศฟิลิปปินส์
IPA (แก้ความกำกวม)

IPA สามารถหมายถึง- สัทอักษรสากล (International Phonetic Alphabet)- อินเดีย เพลเอล (India Pale Ale) เบียร์ชนิดหนึ่งของอินเดีย- สมาคมตำรวจนานาชาติ (International Police Association)